4 หุ้นร่วงหนัก เหตุขึ้นป้าย XW-XA
4 หุ้นร่วงหนัก เหตุขึ้นป้าย XW-XA นำทีมโดย JAS-IFEC-AIRA-RWI
25 มิ.ย. 2558

ผู้สื่อข่าวรายงานว่า ราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ณ เวลา 10.16 น.อยู่ที่ 5.50 บาท ลบ 0.65 หรือ 10.57% มูลค่าการซื้อขาย 326.17 ล้านบาท
ราคาหุ้น บริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC ณ เวลา 10.16 น.อยู่ที่ 12.80 บาท ลบ 0.50 หรือ 3.76% มูลค่าการซื้อขาย 53.17 ล้านบาท
ราคาหุ้น บริษัท ไอร่า แคปปิตอล จำกัด (มหาชน) หรือ AIRA ณ เวลา 10.16 น.อยู่ที่ 2.60 บาท ลบ 1.00 หรือ 27.78% มูลค่าการซื้อขาย 19.64 ล้านบาท
ราคาหุ้น บริษัท ระยองไวร์ อินดัสตรีส์  จำกัด (มหาชน) หรือ RWI ณ เวลา 10.16 น.อยู่ที่ 4.22 บาท ลบ 0.93 หรือ 18.06% มูลค่าการซื้อขาย 10.34 ล้านบาท
 
ทั้งนี้ ราคาหุ้นทั้ง 4 ตัวนั้นมีการปรับตัวลงแรงเนื่องจาก
JAS-W3 ขึ้นเครื่องหมาย XW (Excluding Warrant): ผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์ มีเงื่อนไขการจัดสรรคือ 2.04 หุ้นเดิมต่อ 1 วอร์แรนท์ ไม่คิดมูลค่า  จากการประเมินมูลค่าวอร์แรนท์พบว่าเป็น 1.659 บาท ตามวิธี Black-Scholes Model หรือคิดเป็นกำไรแฝงต่อ 1 หุ้น JAS ที่ 0.8132 บาท ดังนั้นตามทฤษฏีราคาหุ้นควรปรับลงประมาณ 0.81 บาท ดังนั้นราคาหุ้นควรปรับลดลงมาเป็น 5.34 บาท
ด้าน IFEC-W2 ขึ้นเครื่องหมาย XW (Excluding Warrant): ผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์เงื่อนไขการจัดสรรคือ 4 หุ้นเดิมต่อ 1 วอร์แรนท์ ไม่คิดมูลค่า จากการประเมินมูลค่าพบว่าเป็น 2.806 บาท ตามวิธี Black-Scholes Model หรือคิดเป็นกำไรแฝงต่อ 1 หุ้น IFEC ที่ 0.70 บาท ดังนั้นตามทฤษฏีราคาหุ้นควรปรับลงประมาณ 0.70 บาท ดังนั้นราคาหุ้นควรปรับลดลงมาเป็น 12.60 บาท
ส่วน วอร์แรนต์ AIRA-W1 และ AIRA-W2 ฟรี ขึ้น XR จัดสรรหุ้นสามัญเพิ่มทุน จำนวนไม่เกิน 781,886,972 หุ้น เพื่อรองรับการใช้สิทธิตาม AIRA-W1 และจำนวนไม่เกิน 781,886,972 หุ้น เพื่อรองรับการใช้สิทธิตาม AIRA-W2 ที่ออกและจัดสรรให้แก่ผู้ถือหุ้นเดิมที่จองซื้อหุ้นสามัญเพิ่มทุนและได้รับการจัดสรรหุ้นเพิ่มทุนโดยไม่คิดมูลค่า ในสัดส่วน 2 หุ้นสามัญเพิ่มทุนต่อ 1 หน่วย AIRA-W1 และ 1 หน่วย AIRA-W2 โดยกำหนดราคาการใช้สิทธิใบสำคัญแสดงสิทธิ AIRA-W1 และ AIRA-W2 เท่ากับ 2 บาท และ 3.50 บาท อายุใบสำคัญแสดงสิทธิ 3 ปี และ 4 ปี ตามลำดับ นับแต่วันที่ออกและเสนอขาย ทั้งนี้ เพื่อเป็นสิ่งตอบแทนให้แก่ผู้ถือหุ้นเดิมของบริษัทฯ
ขณะที่ ใบสำคัญแสดงสิทธิ RWI-W1 อัตราการใช้สิทธิ (ใบสำคัญแสดงสิทธิ : หุ้น) 1 : 1 และวันที่ไม่ได้รับสิทธิซื้อหลักทรัพย์แปลงสภาพ 25 มิ.ย. 2558 โดยมีจำนวนหุ้นที่เพิ่มทุน 300,000,000 หุ้น อัตราส่วน (หุ้นเดิม : หลักทรัพย์แปลงสภาพ) 2 : 1
 